Paadiks on küll Tallinki Star või lausa Superstar;) Viisin Soome lisatööjõudu. Üks neist, 21-aastane noormees, oli lausa koolitatud ehitaja, vehkis diplomitega ja puha. Leppisime Tallinnas tunnihinna kenasti kokku, aga objekti nähes lasi poiss püksi (liiga keerulised tööd), elamistingimustega tuvudes (neli seina, põrand, lagi ja toas neli voodit, millel madrats, tekk ja padi, lisaks küttis tellija oma teises majutuspaigas minu töömeestele IGAL õhtul sauna), lasi poiss sedapuhku juba pükstest mööda ja  kiirelt uurind, et temast kaks korda vanemad ja kolm korda kogenumad mehed saavad temale lubatud tunnipalgast mõne euro enam, esines nolk ultimaatumiga - kas sama palk või rohkem, siis ta veel KAALUB jäämist:D Võtsin tegelasel kratist kinni ja vedasin teiste töömeeste juurde - näete - poiss, kes pole veel millimeetritki kruvi kipsi keerand, tahab teiega võrdset palka. Mehed hakkasid kurjakuulutavalt mörisema. Poiss jäi minust küll tänavale maha, midagi nad seal veel klaarisid, aga õhtul töömehed helistasid  ja teatasid, et algaja töömees oli asunud võõras linnas rongijaama otsima, et Helsinkisse valgele laevale sõita;)  Nüüd olen hommik otsa töömehi otsind, aga ainult nolgid haagivad otsa. Oh häda ja õnnetust selle saabuva ehitusbuumiga!    Pildil Soomest naasvad, elamis-ja töötingimustega rahulolematud kipsimehed.  Laevapiletiks raha ei jagunud, tulid jala.